**Dagsorden for BESTYRELSESMØDE   
den 19. august 2013- kl 17.00**

**hos**

**Susanne – Hvidbjergvej 84**

**HUSK at melde eventuelt afbud til Susanne senest 12. august.**

1. Referat fra sidste møde? Og generalforsamlingen??

2. Økonomi – medlemssituation – restance (Henning)

3. P-problemer – er det noget som foreningen skal blande sig i?  
Vejloven taler om ”privat fællesvej” – hvis nogen skulle have lyst til fordybe sig: <https://www.retsinformation.dk/Forms/r0710.aspx?id=135209#Kap2>   
min første gennemlæsning siger mig at vi skal have Vejle Kommune ind over?

4. Idéer til kommende arrangementer

5. Ny affaldssortering – hvem ved noget?

6. Vedtægtsændringer (se vedlagte)

7. Samarbejde med Gårslev Lokalråd (Gimlegrunden)

8. Ellen Rasmussens digte på hjemmesiden?

9. Eventuelt

10. Næste møde

**V E D T Æ G T E R**

§ 1. Foreningens formål og hjemsted:

Foreningen har til formål at varetage grundejernes tarv i almindelighed og orientere om forhold, der

måtte have interesse for dem.

Foreningens hjemsted er Vejle Kommune, jfr. § 2

§ 2. Foreningens medlemmer:

Som medlem kan optages enhver, der ifølge skøde eller købekontrakt besidder eller for en ejer

administrerer en på Hvidbjerg, i Høll eller Mørkholt beliggende ejendom. Endvidere kan optages

enhver husejer på lejet grund. Ind- og udmeldelse foretages til bestyrelsen.

§ 3. Kontingent:

Kontingentet fastsættes på generalforsamlingen efter indstilling fra bestyrelsen. Der betales intet

indskud. Kontingentet indbetales til foreningens kasserer inden udgangen af maj måned.

§ 4. Bestyrelse:

Foreningen ledes af en bestyrelse på 7 medlemmer. Af bestyrelsen afgår skiftevis 3 (i lige år) og 4 (i ulige år).

På den ordinære generalforsamling vælges yderligere 1 revisor (i lige år) og 1 revisorsuppleant (i ulige år). Valget af bestyrelsen, revisor og revisorsuppleant gælder for en 2-årig periode og genvalg kan finde sted.

Hvis medlemmer (op til 2) af bestyrelsen udtræder i utide, suppleres ved den kommende generalforsamling for den udtrædendes restperiode.

Hvis antallet af tilbageværende medlemmer af bestyrelsen bliver mindre end 5, indkaldes til en ekstraordinær generalforsamling.

Bestyrelsen konstituerer sig selv ved det første bestyrelsesmøde efter generalforsamling.

§ 5. Generalforsamling:

Generalforsamlingen er foreningens højeste myndighed. Ordinær generalforsamling afholdes 1 gang

årligt i juli/august måned og indvarsles senest 10 dage forud ved bekendtgørelse (bl.a. af dagsordenen) i

foreningens opslagskasser samt i de lokale aviser.

Dagsordenen for den ordinære generalforsamling skal indeholde følgende:

1. Valg af dirigent.
2. Beretning fra bestyrelsen om foreningens virksomhed i det forløbne år.
3. Forelæggelse af det reviderede regnskab til godkendelse.
4. Fastlæggelse af kontingent.
5. Behandling af indkomne forslag.
6. Valg af medlemmer til bestyrelsen.
7. Valg af revisor (i lige år) og revisorsuppleant (i ulige år)
8. Eventuelt.

Forslag, der ønskes behandlet på generalforsamlingen, skal være indleveret til bestyrelsen senest 14 dage forud for generalforsamlingens afholdelse.

§ 6. Regnskab:

Regnskabsåret er fra 1. januar til 31. december. Regnskabet afleveres til revisorerne senest den 15. april

i det efterfølgende regnskabsår og forelægges på den årlige generalforsamling til godkendelse.

Første regnskabsår efter ændringen går fra 1. juli 2001 til 31. december 2002.

§ 7. Ændringer:

Ændringer af foreningens vedtægter kan ske på en generalforsamling og kræver at mindst 3/5 af de afgivne stemmer er for forslaget.

§ 8. Tab af medlemsret:

Undladelse af kontingentbetaling i eet år berettiger bestyrelsen til at slette vedkommende af foreningen.

§ 9. Opløsning af foreningen:

Foreningens opløsning kan ske på en generalforsamling og kræver at mindst ¾ af de afgivne stemmer er for opløsningen.

Ved en opløsning af foreningen vil foreningens eventuelle midler være at anvende til velgørende

formål.

Ændring § 6 vedtaget på generalforsamlingen den 24. juli 2001.

Ændring § 4 vedtaget på generalforsamlingen den 26. juli 2011.

Ændring § 4 vedtaget på generalforsamlingen den 31. august 2012.

Ændring § 1, § 5, § 7 og § 9 vedtaget på generalforsamling den 2014

Mail fra politiet vedrørende parkering på Strandvænget:

Elsebeth Damkjær

Strandvænget 6, Høll,

7080 Børkop.

Ole Bager,

Sekretær for grundejerforening for Høll, m.fl.

Kære Elsebeth og Ole.

Jeg har nu haft lejlighed til at tale med Vejle kommune, som bekræfter at vejnettet i nævnte sommerhusområde er omfattet af Privatvejslovens afsnits II, Private fællesvej på landet – og at kommunen ikke er vejmyndighed.

Ole Bager fra grundejerforeningen oplyser, at der hersker lidt forskellige forhold for områdets Private fællesveje. Nogle veje er under grundejerforeningens administration medens andre er overladt til den enkelte vejstræknings egen administration.

**Politiets udtalelse:**

Private fællesveje er og bliver private, og forvaltes efter bestemmelserne i privatvejsloven. I tilfældet hvor den private fællesvej ikke har kommunen som vejmyndighed er det et rent privatretslig anliggende, hvilket betyder at en tvist/uenighed skal anlægges ved en domstol – såfremt vejens brugere ikke selv kan løse problemet. Da en sådan sagsanlæg kan være kostbar og tidkrævende, kan beboerne anmode kommunen om at løse uenigheden, men de har ikke myndighed til at træffe afgørelser.

Politiet har heller ikke myndighed efter privatvejslovens, men har alene myndighed efter færdselslovens § 95, stk. 2 til at sikre lovligheden af den afmærkning (vejskilte og afmærkning på kørebanen) som anvendes.

Jeg håber at ovenstående har kastet lidt ”lys” over problemstillingen – at det er et rent privat anliggende, som i sidste ende kun kan løses via en privat anlagt sag ved en domstol eller med assistance fra kommunen.

Har I brug for yderligere oplysning er I velkommen til at kontakte politiet.

PS: Sendt som kopi til Vejle kommune, Camilla Mølgaard.

Politiets j.nr. 3700-50160-00374-13.

Venlig hilsen

Kjeld Arlyd Knudsen

Politiassistent



Færdselsafdelingen,

Vejteknisk kontor

Skolegade 3A

7100  Vejle

Telefon: +45 7643 1448

Direkte: +45 7562 6300 + lokalnr.

Lokal:     (04) 3732

Mobil:     +45 7258 3758

E-mail:    [sojyl-vejsager@politi.dk](mailto:sojyl-vejsager@politi.dk)

Web:       [www.politi.dk/sydoestjylland](http://www.politi.dk/sydoestjylland)

**Fra:** Knudsen, Kjeld Arlyd (KAK003)   
**Sendt:** 5. august 2013 08:20  
**Til:** 'Elsebeth Damkjær'  
**Cc:** Kudsk, Ivan Bjerre (IKU001)  
**Emne:** SV: Parkering

Kære Elsebeth Damkjær.

Tak for din henvendelse. Jeg kontakter lige Vejle kommune for at få styr på hvem der er vejmyndighed for området.

Dernæst vil jeg bede dig oplyse, hvem der er formand for grundejerforeningen, da jeg har behov for at få afklaret grundejerforeningens myndighed i forhold til vejarealerne.

Politiets j.nr. 3700-50160-00374-13.

Venlig hilsen

Kjeld Arlyd Knudsen

Politiassistent



Færdselsafdelingen,

Vejteknisk kontor

Skolegade 3A

7100  Vejle

Telefon: +45 7643 1448

Direkte: +45 7562 6300 + lokalnr.

Lokal:     (04) 3732

Mobil:     +45 7258 3758

E-mail:    [sojyl-vejsager@politi.dk](mailto:sojyl-vejsager@politi.dk)

Web:       [www.politi.dk/sydoestjylland](http://www.politi.dk/sydoestjylland)

**Fra:** Elsebeth Damkjær [<mailto:edamkjaer@gmail.com>]   
**Sendt:** 4. august 2013 16:26  
**Til:** Knudsen, Kjeld Arlyd (KAK003)  
**Emne:** Parkering

Til Keld Knudsen.

Vedrørende telefonisk samtale angående parkering på Strandvænget Høll 7080 Børkop.

Jeg har talt med grundejerforeningen,  men de har ikke noget med vejene at gøre de står for hele området, så vi har ikke en vej grundejerforening.

Vi har store problemer med parkering på vejen så det er svært at komme ud fra egen indkørsel så vi håber at få et møde med dig, kommunen siger at det er politiet der skal ordne dette. I lokalplanen fra Vejle kommune står der højt og tydeligt parkering må kun finde sted på de etablerede parkeringspladser, der er anlagt flere steder i lokalplanområdet ellers på egen matrikel.

Håber at høre hvornår du kan mødes med os.

på forhånd tak Elsebeth Damkjær

Strandvænget 6 7080 Børkop